Diari Oficial de la Generalitat Valenciana


Sumari del DOGV 3977, del 10-04-2001 (2001/2867)

Informació pública de la modificació de les bases per a la provisió, mitjançant oposició lliure, d'una plaça de psicòleg/òloga.
-------------------------------------------------------------------------------------------------------------------------------

### Dades del document

Número de DOGV
:   3977

Data del DOGV
:   10-04-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/2867


Data del document
:   13-03-2001

Organisme emissor
:   Ajuntament de Guadassuar

Tipus de document
:   Convocatòria

Descriptors 

:   * Guadassuar
    * administració local
    * psicologia
    * concurs administratiu

Informació pública de la modificació de les bases per a la provisió, mitjançant oposició lliure, d'una plaça de psicòleg/òloga. [2001/F2867]
  
En el Butlletí Oficial de la Província de València número 21, de data 25 de gener de 2001, es publiquen les bases per a la provisió, mitjançant oposició lliure, d'una plaça de psicòleg/òloga, vacant a la plantilla d'aquest ajuntament, dotada amb les retribucions corresponents al grup A, segons l'acord del Ple de l'ajuntament de data 30 de novembre de 2000.
  
En el Diari Oficial de la Generalitat Valenciana número 3.949, de data 28 de febrer de 2001, es va inserir, també, el corresponent anunci.
  
En el Boletín Oficial del Estado número 46, de data 22 de febrer de 2001, es va inserir l'anunci corresponent, i es va fixar el termini de presentació d'instàncies, que finalitza el dia 14 de març de l'any corrent.
  
Atés que s'han modificat determinats aspectes d'aquestes bases, els quals es detallen a continuació, per mitjà d'aquest edicte es procedeix a la modificació de les bases i la fixació del corresponent termini de presentació d'instàncies, que finalitzarà després que transcórreguen els 20 dies naturals a què es refereixen les bases, comptats des de la publicació d'aquest anunci en el Butlletí Oficial de la Província de València.
  
Modificacions que s'introdueixen:
  
«Primera. Objecte de la convocatòria
  
És objecte d'aquesta convocatòria la provisió, pel procediment d'oposició lliure, d'una plaça de psicòleg/òloga, de l'Ajuntament de Guadassuar, vacant en la plantilla, que exercirà les seues funcions al municipi de Guadassuar.
  
Enquadrada en l'escala d'administració especial, dotada amb el sou corresponent al grup A (nivell 14 de CD), del Reial Decret 861/1986, de 25 d'abril, pagues extraordinàries, triennis i restants retribucions i emoluments que pertoquen d'acord amb la legislació vigent, amb una dedicació del 50% i jubilació als 65 anys.
  
Aquesta convocatòria es regirà pel que s'estableix en aquestes bases i supletòriament pel que s'estableix en la Llei 7/1985, de 2 d'abril; el Reial Decret Legislatiu 781/1986, de 18 d'abril; la Llei 10/1985, de 31 de juliol, de la Generalitat Valenciana, sobre la Funció Pública Valenciana; el Reial Decret 896/1991, de 7 de juny; el Reial Decret 2.617/1985, de 9 de desembre, i les altres disposicions legals vigents en la matèria.
  
Segona. Condicions dels aspirants
  
Per a prendre part en l'oposició serà necessari:
  
1. Ser espanyol, o membre de la Comunitat Econòmica Europea.»